लघुकथा को विकास देने में कलकत्ता की माला वर्मा का भी महत्त्वपूर्ण योगदान रहा है। इनकी लघुकथाएँ ‘हंस’, ‘जनसत्ता’, ‘कथाबिम्ब’, ‘मधुमती’, ‘पंजाब सौरभ’, ‘हरिगंधा’, ‘माधुरी’, ‘परिधि से बाहर’ इत्यादि पत्र–पत्रिकाओं के अतिरिक्त अनेक चर्चित संकलनों में प्रकाशित हैं। इनके लेखन का विषय मुख्यत: जीवनानुभव है। इनकी भाषा सहज, सरल और स्वाभाविक है। इनकी लघुकथाओं में ‘साक्षात्कार’, ‘विडम्बना’, ‘रैन बसेरा’, ‘आदमी और कुत्ता’, ‘पहचान–पत्र’ इत्यादि को श्रेष्ठ लघुकथाओं में गिना जा सकता है। इनकी साठ लघुकथाओं का संग्रह ‘परिवर्तन’ अक्टूबर, 2000 ई में प्रकाशित हुआ। महेन्द्र सिंह महलान के अनुसार वर्ष 1983 ई प्रकाशित ‘अनमोल सीपियाँ’ कृष्णा भटनागर का लघुकथा–संग्रह